### | | | | --- | --- | | | | | --- | | **Teknik- og Miljøudvalget** 13. juni 2019 Sagsnr. 710-2018-35834 Dok.nr. 710-2019-41436 Grete Petersen | | 44.                 Anlægsbevilling til vej- og trafiksikkerhedsprojekter 2019 - Åbent

###

|  |  |
| --- | --- |
| Tidl. politisk behandling | BY, 26.03.19, pkt. 46 |
| Forventet sagsgang | TM-U, ØK, BY |
| Lovgrundlag | Lov om offentlige veje, Færdselsloven |

###

**SAGENS INDHOLD**

Byrådet skal i denne sag tage stilling til udmøntning af
rådighedsbeløbene til trafiksikkerhedsprojekter og mindre vejanlægsprojekter.
Der er i Budget 2019-2022 afsat 2,5 mio. kr. til trafiksikkerhedsprojekter
(A-224) og 3 mio. kr. til mindre vejanlægsprojekter (A-220), hvoraf der 26.
marts 2019 er givet bevilling på 500.000 kr. til ny rundkørsel i krydset [adresse].

Teknik og Miljøudvalget ønskede i forbindelse med
behandlingen af en sag om trafiksikkerhedsprojekter i 2018, at
trafiksikkerhedsprojekterne og de mindre vejprojekter fremover skulle behandles
og prioriteres i sammenhæng.

Teknik og Kultur har siden 2016 benyttet en
prioriteringsmodel til at understøtte den politiske prioritering på området.
Med anvendelse af modellen er udarbejdet vedlagte ”Prioriteringskatalog for
vej-, cykelsti- og trafiksikkerhedsprojekter 2019”.

Yasmin Dam rummer i alt 100 projekter.
Projekterne prioriteres på baggrund af prioriteringsmodellen, der indeholder
fem parametre: ”Trafiksikkerhed”, ”Fremkommelighed”, ”Skolevejsforhold”,
”Forhold for cyklister og fodgængere” og ”Miljø og sundhed”. Se nærmere om
parametrene i vedlagte bilag.

Projekterne i prioriteringskataloget fremkommer på baggrund
af registrerede færdselsuheld, borgerhenvendelser, politiske ønsker og
forvaltningens egne undersøgelser. Nogle projekter har figureret i kataloget i
flere år. For at sikre projekternes berettigelse er de blevet revurderet, og
nogle projekter er på den baggrund udgået. Se bilaget ”Oprydning af projekter i
teknisk prioriteringsmodel 2019”.

**VURDERING**

Teknik og Kultur har vurderet de enkelte projekters effekt
ved hjælp af den tekniske prioriteringsmodel. Teknik og Kultur foreslår på den
baggrund, at der gennemføres 15 anlægsprojekter, heraf fire vejprojekter og 11
trafiksikkerhedsprojekter. Det samlede forslag til prioritering fremgår af
vedlagte oversigt med trafiksikkerheds- og vejprojekter.

Projekternes effekt opgøres i forhold til den forbedring som
projektet vurderes at have på eksempelvis trafiksikkerheden, hvis det
realiseres. Parameteren ”Trafiksikkerhed” indebærer en vurdering af
mulighederne for at forhindre uheld i forhold til de registrerede antal
færdselsuheld. Det bemærkes, at det alene er politiregistrerede
personskadeuheld og materielskadeuheld, der påvirker til projektets prioritet.
Uheld, som ikke bliver registreret indgår ikke i vurderingen, og påvirker
derfor ikke prioriteringen af projekterne.

Ulrike Lassen uheld er færdselsulykker, som politiet
indberetter. Politiet indberetter kun ulykker på veje eller område, som
benyttes til almindelig færdsel, og som de får kendskab til. Desuden skal
mindst en af de involverede trafikanter være kørende (dvs. falduheld med
fodgængere er ikke trafikulykker). De politiregistrerede ulykker danner
baggrunden for den officielle ulykkesstatistik i [adresse].

Nedenfor beskrives de trafiksikkerhedsprojekter og mindre
vejanlægsprojekter, som foreslås realiseret. Der er vedlagt bilag, hvor
projekternes geografiske placering er angivet. Desuden er der skitser for de
projekter, der indebærer væsentlige fysiske ændringer.

**Svingbaner og passagelomme på [adresse] ved
Farre**

Teknik og Kultur foreslår, at der anlægges
venstresvingsbaner og passagelomme i tre kryds på [adresse] ved Farre
(venstresvingsbaner ved [adresse] og [adresse], samt ved passagelomme
ved [adresse]). Ombygningerne vil forbedre fremkommeligheden og reducere
risikoen for bagendekollisioner. Passagelommen ved [adresse] foreslås som
alternativ til en venstresvingsbane, der er mere trafiksikker, men som kræver
et større areal og er noget dyrere. Ved [adresse], som er et
’venstreforsat’ kryds, bør passagelommer ikke anlægges af hensyn til
trafiksikkerheden. Der er registreret i alt fire trafikuheld i de tre kryds de
seneste 10 år (2009-2018).

**Signalanlæg – Hadsten og Ulstrup**

Teknik og Kultur foreslår, at der etableres et nyt
signalanlæg i det firebenet-kryds [adresse] i Hadsten.
Signalanlægget kan sikre bedre fremkommelighed fra [adresse] og forbedre
trafiksikkerheden i krydset. I dag skal trafikanter fra [adresse] i
spidsbelastningen vente for at komme ud på [adresse]. Med et signalanlæg vil
krydset blive reguleret, så trafikanter fra [adresse] får bedre mulighed for at
komme ud på [adresse]. Der er registreret fire trafikuheld i krydset de
seneste 10 år (2009-2018).

Endvidere foreslås, at der etableres en separat
venstresvingsfase i signalanlægget på [adresse]. Dette kræver en
opgradering af signalreguleringen generelt. Opgraderingen af signalanlægget vil
sikre bedre fremkommelighed, og den separate venstresvingsfase vil forbedre trafiksikkerheden.
Der er registreret tre trafikuheld i krydset de
seneste 10 år (2009-2018) alle ved venstresving ind foran modkørende.

I krydset [adresse] i Hadsten er der
registreret otte ulykker de seneste 10 år (2009-2018), heraf tre
’højresvingsuheld’, hvor en cyklist er blevet påkørt. Risikoen for denne type
uheld kan reduceres ved etablering af fem meter tilbagetrukne stoplinjer samt
cyklistsignaler.

Signalanlægget ved ”Sløjfen” i Hadsten vægtes højt i
prioriteringslisten over vejprojekter, men projektet anbefales ikke prioriteret
i 2019. Det begrundes i BaneDanmarks planer om tilpasning af broen over
jernbanen. Projektet forventes tidligst udført i 2020, som en del af [adresse]
elektrificering af jernbanestrækningen mellem Aarhus-Lindholm.

En separat venstresvingsfase i signalanlægget [adresse]Hammelvej
i Hadsten vægtes højt i prioriteringslisten over trafiksikkerhedsprojekter, men
anbefales ikke prioriteret i 2019. Dette skyldes, at der i 2019 er etableret et
nyt signalanlæg [adresse]Gammel [adresse]. Konsekvenserne for trafikafviklingen
på baggrund af det nye signalanlæg bør undersøges nærmere, inden der eventuelt
foretages ændringer af krydset.

**Belysning på [adresse] i Hadsten**

På strækningen mellem [adresse] og [adresse] i Hadsten foreslår Teknik
og Kultur etablering af vejbelysning. Etablering af belysning på denne
strækning vil skabe sammenhæng i belysningen på [adresse], der er belyst
nord for [adresse] og syd for [adresse]. Belysningen skaber både forbedret
trafiksikkerhed og større tryghed for alle trafikanter. Der er registreret to
trafikuheld på strækningen de sidste 10 år.

**Vejlukning af [adresse] ved [adresse]**

Det 4-benede kryds [adresse] på rute 46, sydvest
for [adresse], er kommunens mest uheldsbelastede vejkryds. I de seneste 10 år
(2009-2018) er der registreret 12 trafikuheld i krydset. I 2016 blev der
etableret ’fuld stop’ på [adresse] og lokal hastighedsgrænse på 70 km/t på
[adresse]. Desværre har disse tiltag ikke haft den ønskede effekt. Siden
opsætning af færdselstavlerne er der registreret fire uheld i krydset. Samtlige
af de politiregistrerede uheld er sket ved, at trafikanter på [adresse], der
har ubetinget vigepligt, kører ligeud og bliver ramt i siden af køretøjer på
[adresse].

Teknik og Kultur har vurderet to mulige alternative
løsninger. Dels en rundkørsel, dels en lukning af [adresse] på sydsiden af
[adresse].

En rundkørsel vil kunne forhindre de registrerede uheld med
påkørsler. Til gengæld vil den løsning samtidig forringe fremkommeligheden på
rute 46. Endelig er det forholdsvis dyrt at etablere en rundkørsel – anslået
cirka 3 mio. kr. På den baggrund har Teknik og Kultur også vurderet en mindre
indgribende løsning.

Teknik og Kultur foreslår, at [adresse] som et forsøg lukkes
på sydsiden, hvilket vil udelukke gentagelser af de registrerede uheld. Vejen
lukkes ikke for cyklister. Forsøget indebærer skiltning og afmærkning på
[adresse], samt opsætning af såkaldte hoffman-klodser, der signalerer, at det
er en midlertidig løsning.

En trafiktælling inklusiv fartmåling foretaget i februar-marts
2019 viser, at mange trafikanter på [adresse] overskrider den tilladte
hastighed på 70 km/t væsentligt, hvilket er en medvirkende årsag til ulykkerne.
På den baggrund har kommunen aftalt med politiet, at der foretages kontrol i
krydset af om fuldt stop bliver overholdt, da det kan være en årsag til ulykker
i krydset. Desuden vil Teknik og Kultur forstærke den eksisterende
vejafmærkning, så det bliver mere tydeligt for trafikanterne, at der er et
farligt vejkryds, og at farten skal sænkes.

Årsdøgntrafikken er 260 køretøjer på den sydlige del af
[adresse]. Det må antages, at langt størstedelen af denne trafik kører mellem
Vellev/Ulstrup og Hammel/Skanderborg/[adresse]. For disse trafikanter vil omvejen
via Sognevej være op til 0,8 km, men transporttiden vil blive den samme, fordi
fremkommeligheden er bedre via [adresse]. Enkelte ejendomme kan opleve op til
3,8 km omvejskørsel, hvis de skal køre mod Ulstrup.

Vejlukningen vurderes ikke at skabe gener for ejerne af
landbrugsjorden syd for [adresse], idet der er en eksisterende overkørsel via
[adresse]. Lukning af den sydlige del af [adresse] vil betyde en omlægning af
skolebusruten, der betjener området. Skolebussen skal i stedet for køre frem og
tilbage på en strækning på [adresse] og vende på en eksisterende vendeplads.
Det medfører en udvidet køretid på ca. 3 minutter pr. tur, hvilket giver en
anslået øget årlig udgift på ca. 23.000 kr.

Hvis løsningen med forsøgsvis lukning af [adresse]
besluttes, vil Teknik og Kultur løbende evaluere løsningen, herunder orientere
Teknik- og Miljøudvalget om erfaringerne med lukningen.

**Tilpasning af tre rundkørsler i Hadsten og Hammel**

Teknik og Kultur anbefaler tilpasning af tre rundkørsler,
der alle er uheldsbelastede.

I rundkørslen [adresse]Kirkevej i Hadsten
foreslås tilbagetrækning af cykelstien, hvor de krydsende cyklister pålægges
vigepligten. Der er registreret fire trafikuheld
i rundkørslen de seneste 10 år (2009-2018), heraf tre ulykker, hvor en
cykel/knallert blev påkørt af en trafikant, som var på vej ind i rundkørslen.
Risikoen for denne type uheld minimeres med tilbagetrækning af cykelstien.

Rundkørslen
[adresse]Gl. Randersvej/Tilemannsvej og rundkørslen
Anbækvej/Vestergade/Sallvej i Hammel er to ældre rundkørsler, som har været
uheldsbelastede siden, de blev anlagt i 1990. Der er registreret hhv. otte og syv
trafikuheld i de to rundkørsler de seneste 10 år. Den geometriske udformning
gør det muligt for biler at køre gennem rundkørslerne med forholdsvis høj fart,
hvilket vurderes at være en medvirkende årsag til de mange trafikulykker. Teknik
og Kultur foreslår, at den geometriske udformning ændres, så det ikke er muligt
at køre så stærkt i rundkørslerne (ved at etablere overkørselsareal ved
midterøen, ændre til- og frakørslernes geometri og evt. etablere bump i til- og
frakørslerne).

**Skolevejsprojekter**

For år tilbage blev der udarbejdet en skolevejsundersøgelse.
Undersøgelsen fra 2009 er blevet opdateret i 2018. På den baggrund er der
skolevejsprojekter, som kan indgå i trafiksikkerhedsprojekterne.

Den seneste undersøgelse fra 2018 af skolevejene udpeger
både anbefalede skoleveje og andre projekter, der forbedrer trafiksikkerheden
og trygheden på skoleveje og ved skolerne. Skolevejsprojekterne er ligeledes
prioriteret på baggrund af prioriteringsmodellen for trafiksikkerhedsprojekter.

Der er peget på forbedrede cykelfaciliteter på [adresse]
i [adresse]. Vejstrækningen er en trafikeret adgangsvej til Præstemarkskolen.
Teknik og Kultur foreslår en løsning med trafikchikaner, som ændrer den
eksisterende indsnævring af vejen ved stien ind til [adresse]. Med lavere
hastigheder skabes ligeledes større tryghed for cyklisterne. Muligheden for en
hastighedsbegrænsning på 40 km/t undersøges, og det bemærkes at projektet
kræver godkendelse af politiet.

En alternativ løsning er etablering af enkeltrettede
cykelstier, men denne løsning har noget større etableringsomkostninger.

Teknik og Kultur foreslår etablering af en hævet flade i
krydset [adresse] i [adresse]. Dette vil sikre en mere tryg
krydsningsmulighed for børn fra [adresse].

Variable ”Din fart”-tavler med blink foreslås etableret ved
Rønbækskolen og [adresse] for at gøre trafikanterne mere opmærksomme på
både skolen og deres fart med henblik på, at farten sænkes.

Endeligt anbefaler Teknik og Kultur at etablere følgende
mindre projekter:

-       Fodgængerfelt
[adresse] ([adresse], [adresse])

-       Skiltning
af indkørselsforbud ved personaleparkering på skolens p-plads ([adresse]
Skolen, Hinnerup)

Den geografiske placering af alle de foreslåede
anlægsprojekter er vist på oversigten med vej- og trafiksikkerhedsprojekter
2019.

**Trafiksikkerhedskampagner**

Teknik og Kultur anbefaler derudover, at der i lighed med
tidligere år afsættes midler til de årlige trafiksikkerhedskampagner.
Kampagnerne sikrer en vedvarende indsats inden for følgende områder:

·
Synliggørelse af skoleveje

·
Færre krydsulykker

·
Hindring af spritkørsel

·
Lavere fart

·
Mindre uopmærksomhed.

**ØKONOMI**

Der søges om en anlægsbevilling
på 2,5 mio. kr. til nedenstående vejprojekter og 2,5 mio. kr. til nedenstående trafiksikkerhedsprojekter.
Bevillingen finansieres af de afsatte rådighedsbeløb i Budget 2019 til mindre
vejanlægsprojekter (A-220) og til trafiksikkerhedsprojekter (A-224). Teknik og
Kulturs vurdering af projekternes anslåede økonomi er følgende:

|  |  |  |
| --- | --- | --- |
|  | **Vejprojekter** | **Budget kr.** |
| A | Svingbaner og passagelomme ([adresse]) | 900.000 |
| B | Signalanlæg Randersvej/Nordre Ringvej (Hadsten) | 600.000 |
| C | Opgradering af signal og separatreguleret venstresving  [adresse]Ulstrup skovvej (Ulstrup) | 450.000 |
| D | Belysning af [adresse]  ([adresse] – [adresse], Hadsten) | 550.000 |
|  | **Samlet udgift** | **2.500.000** |
|  |  |  |
|  | **Trafiksikkerhedsprojekter** | **Budget kr.** |
| E | Tilpasning af rundkørsel [adresse]Gl. [adresse] (Hammel) | 300.000 |
| F | Tilpasning af rundkørsel Anbækvej/Vestergade  (Hammel) | 300.000 |
| G | Midlertidig vejlukning [adresse] ([adresse]) | 150.000 |
| H | Tilbagetrukne stoplinjer og cyklistsignaler  [adresse] (Hadsten) | 135.000 |
| I | Tilbagetrækning af cykelstier i rundkørsel [adresse] (Hadsten) | 500.000 |
| J | Chikaner på [adresse] (Præstemarkskolen, [adresse]) | 220.000 |
| K | Variable ”Din fart” tavler (Korsholm Skole, [adresse]) | 220.000 |
| L | Variable ”Din fart” tavle (Rønbækskolen, Hinnerup) | 110.000 |
| M | Hævet flade [adresse][adresse] ([adresse], [adresse]) | 360.000 |
| N | Fodgængerfelt [adresse] ([adresse], [adresse]) | 40.000 |
| O | Informations og forbudskiltning på skolens p-plads ([adresse], Hinnerup) | 15.000 |
|  | Trafiksikkerhedskampagner | 150.000 |
|  | **Samlet udgift** | **2.500.000** |

**INDSTILLING**

Direktøren for Teknik og Kultur indstiller til Byrådet:

1.
At der gives anlægsbevilling på i alt
2,5 mio. kr. til igangsættelse af vejprojekter finansieret af det afsatte
rådighedsbeløb i Budget 2019-2022.

2.
At der gives anlægsbevilling på i alt
2,5 mio. kr. til igangsættelse af trafiksikkerhedsprojekter og kampagner finansieret
af det afsatte rådighedsbeløb i Budget 2019-2022.

3.
At der i nødvendigt omfang kan igangsættes ekspropriationsprocedure
med henblik på at erhverve rettigheder til arealer til de udvalgte vej- og
trafiksikkerhedsprojekter.

**BESLUTNING**

**Bilag**

|  |  |
| --- | --- |
| Prioriteringskatalog for vej-, cykelsti- og trafiksikkerhedsprojekter 2019 | 710-2018-439780 |
| Oprydning af projekter i teknisk prioriteringsmodel 2019 | 710-2019-96030 |
| Vej- og trafiksikkerhedsprojekter 2019 med skitser | 710-2019-117630 |